वेदान्त के तमाम उपदेशों में गीता सर्वाधिक महत्वपूर्ण कृति मानी गई है। इसी कारण वेदान्त के महान आचार्य शंकर ने इस पर अर्थपूर्ण टीका या भाष्य की रचना की, जिसमें उन्होंने इसकी व्याख्या करने का प्रयास किया। यह टीका संस्कृत भाषा में है, परन्तु इसका अनुवाद अंग्रेजी एवं अन्य अनेक भाषाओं में हुआ है। इन अनुवादों में सर्वोत्तम अनुवाद श्री अलादी महादेव शास्त्रीजी का माना जाता है, जिन्होंने गीता भाष्य के अलावा अन्य अनेक ग्रंथों का अंग्रेजी अनुवाद किया, जैसे- तैत्तिरीय उपनिषद, अमृत बिन्दु, दक्षिण मूर्ति स्तोत्र, प्रणव वर्तिक आदि अनेक ग्रंथ हैं।